32003D0185
L 071/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 март 2003 година
за предоставяне на държавите-членки на допълнителни дни за отсъствие от пристанището в съответствие с приложение XVII към Регламент (ЕО) № 2341/2002 на Съвета
(нотифицирано под номер С(2003) 762)
(текст от значение за ЕИП)
(2003/185/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2341/2002 на Съвета от 20 декември 2002 г. за определяне за 2003 г. на риболовните възможности и свързаните с това условия за определени рибни запаси и групи от рибни запаси, приложими във водите на Общността, за риболовни кораби на Общността, действащи във води, където се налага ограничаване на уловите (1), и по специално приложение XVII, параграф 6 от него,
като има предвид, че:
(1)
Параграф 6, буква а) от приложение XVII към Регламент (ЕО) № 2341/2002 определя броя на дните, през които дадени риболовни кораби на Общността имат право да отсъстват от пристанищата в географските области, определени от параграф 2 на въпросното приложение, за периода 1 февруари 2003 г. до 31 декември 2003 г.
(2)
Параграф 6, буква б) от приложение XVII към Регламент (ЕО) № 2341/2002 дава възможност Комисията да отпуска на държавите-членки допълнителен брой дни за отсъствие на риболовни кораби от пристанища, като компенсация за времето на придвижване на корабите от пристанището по местодомуване до риболовните обекти и за настройка на наскоро въведената система за управление на риболовното усилие.
(3)
Броят на дните, за които се отнасят разпоредбите на параграф 6, буква а) от приложение XVII към Регламент (ЕО) № 2341/2002, е достатъчен, за да обезпечи на кораби, оборудвани с риболовни съоръжения, различни от тези, определени в параграф 4, буква а) на въпросното приложение, необходимото време, за да извършат уловите на риба треска, за които те имат разрешение през 2003 г.
(4)
Риболовни кораби, използващи риболовни съоръжения, зададени в параграф 4, буква а) от приложение XVII към Регламент (ЕО) № 2341/2002, обичайно носят на борда си различни видове риболовни съоръжения. В съответствие с параграф 7 на приложение XVII към Регламент (ЕО) № 2341/2002, тази практика не е разрешена за риболовни кораби, които попадат под разпоредбите на това приложение. Това правило налага като практическа необходимост, за тези кораби да се предоставят допълнителен брой дни за настройка на новите схеми, за да имат възможност да се върнат в пристанището и да сменят риболовните принадлежности, ако това се налага. Добавянето на два дена се счита като подходящо за целта.
(5)
Възможно е всяка държава-членка да среща подобни проблеми, свързани с настройката на нововъведената система за управление на риболовното усилие.
(6)
Параграф 6, буква в) от приложение XVII към Регламент (ЕО) № 2341/2002 дава възможност Комисията да отпуска на държавите-членки допълнителен брой дни за отсъствие на риболовни кораби от пристанищата, ако носят на борда си което и да било от изброените в параграф 4, буква а) от приложение XVII към Регламент (ЕО) № 2341/2002 съоръжение, като признание за постигнати или очаквани резултати при намалението броя на риболовните кораби през 2002 г. и 2003 г.
(7)
Дания и Обединеното Кралство са представили данни за намаление броя на подобни риболовни кораби през 2002 г. и доклад за намерението да се премахнат подобни кораби и през 2003 г.
(8)
Необходимо е решение на Комисията за отпускане на допълнителни дни за отсъствие от пристанището на риболовни кораби, транспортиращи на борда си риболовни съоръжения, определени в параграф 4, буква а) от приложение XVII към Регламент (ЕО) № 2341/2002.
ПРИЕ НАСТОЯЩОТО РЕШЕНИЕ:
Член 1
В съответствие с параграф 6, буква б) от приложение XVII към Регламент (ЕО) № 2341/2002 държавите-членки могат да назначават най-много два допълнителни дни за календарен месец за отсъствие на риболовен кораб от пристанището, ако носи на борда си някой от определените в параграф 4, буква а) от въпросното приложение риболовни уреди.
Член 2
Максималният брой на допълнителните дни, които могат да бъдат позволени за един календарен месец в съответствие с параграф 6, буква в) от приложение XVII към Регламент (ЕО) № 2341/2002 е, както следва:
а)
Дания: два дни,
б)
Обединено кралство: четири дни.
Член 3
Броят на допълнителните дни, които могат да бъдат назначени съгласно разпоредбите на членове 1 и 2, може да се отчита и с натрупване.
Член 4
Адресати на настоящото решение са държавите-членки.
Съставено в Брюксел на 14 март 2003 година.